**ПРВИ РАЗРЕД 03. 04. 2020.**Предмет:    **СРПСКИ   ЈЕЗИК**

Наставна јединица:   **,,Добар друг ти вреди више“,  Перо Зубац**

(НАПОМЕНА:   Пратећи садржаје на РТС2 и учествујући у језичким играма научили сте да се
 променом гласа у речи мења и њено значење.)

**Упутства за рад**

 Прочитајте песму ,,Добар друг ти вреди више“ која се налази у вашим Читанкама на стр. 36.
 и размислите о чему се у песми говори.

**Запис у свескама**

У песми се говори о томе колико је важно имати доброг друга.

 **Порука**:  Ко има друга – има све.

                    Другарство је велико богатство.

                  Добар друг ће увек наћи праве речи да те утеши.

**Домаћи задатак**

Писани састав: Мој друг / другарица ( описивање )

 **План писања**

Како се зове ваш  најбољи  друг /другарица ?

Како изгледа ?

Које особине има ?

Како се дружите?

Шта он воли, а шта не воли да ради ?

Шта волите да радите заједно?

Да ли је некада дошло до свађе између вас ?

Зашто сам баш њега /њу изабрао за друга?

Написати састав на ову тему писаним словима, читко и уредно. Водите рачуна о наученим правописним правилима. Нацртајте свог друга / другарицу. Ко жели нека научи песму напамет.

Предмет:    **МАТЕМАТИКА**

Наставна јединица:  **Сабирање и одузимање десетица. Упоређивање бројева прве стотине**

( НАПОМЕНА:  Пратећи садржаје на РТС2 обновили сте садржаје о сабирању и одузимању
 десетица и упоређивању бројева прве стотине. То сте урадили решавајући
 задатке заједно са учитељицом. )

**Домаћи задатак**

 У уџбенику на стр. 28. решите дате задатке.

 Предмет:    **ФИЗИЧКО И ЗДРАВСТВЕНО ВАСПИТАЊЕ**

Наставна јединица: **Вежбе у кућним условима и елементарне игре уз помоћ вијаче**

**Упутство за рад**

Пратећи садржаје на РТС2 потрудите се да редовно вежбате и изводите вежбе обликовања. Слободно време искористите за игре по избору.

Предмет:   **ПРОЈЕКТНА   НАСТАВА**

Наставна јединица:    **Моје двориште**

На листу нацртајте своје двориште . Обојите цртеж. Сачувајте своје радове.